Ipepa Lama-Xosa ] Pambili nto Zak’wetu! Lihlaulelwa 5s. ngonyaka

Lenyanga. kwase kuqaleni.

Vol. XVII

 LOVEDALE, SOUTH AFRICA, OCTOBER 1, 1887.

No 219.

Isigidimi SamaXosa

*NGO-MGQIBELO, OCTOBER* 1, 1887.

INTETO ESIYALO KWA BANTSUNU.

Lamazwi alandelayo siwacapule kwi *Christian Express* yale nyanga. Yinteto yobuhlobo, evelele inkalo zonke ezifanele ukukangelwa, zicokiswe, zicingelwe nguwo wonke umzi ontsundu.

Malunga nalendawo ya Batunywa abasinga pesheya kolwandle, besiya kubenela ukutungwa imilomo, yenjenje ke i *Christian Express—*Pakati kwendaba ezibekiswe e Eng­land ngeposi yokugqibela kuko nezi—“ Kute kwintlanganiso ya Bantsundu base Bayi ebikona, kwagqitywa ekubeni makutunywe amadoda aya e England, ukuya kuteta Enkundleni Enkulu yakona, malunga nalo Mteto wokutungwa kwemilomo.”

Kodwa ke asinanto kakulu nabantu abatunywayo, kwanezimvo ezikoyo zabantsundu malunga nalo mcimbi, saye ke nati singakupi letu kuyo lonto. Into esenza yona, kukwenza izwi letu malunga nomcimbi owona ungobanzi.

Kubantu abantsundu belilizwe, lento iyimfundo, ixabiso layo abazange bade baliqonde ngokuzeleyo nangokubanzi. Kuba ibingabakanyiselweyo bodwa abebeyifuna, bada babaninzi kubo abayenzele imigudu yokuyifumana.

Imfundo le asiyiyo i Gospeli, yaye injalo nje ingasokuze ide ibe yiyo ekutini ibapakamise imixelo yentliziyo njengo- kuba besisizwe nje, nokuba bangabanye. Kodwa ke kona ingumtantato wokupela, esinokuwela ngawo, nokuba sisizwe, nokuba ngabantu ngabanye, kupunywa ebunyameni, kungenwa ekukanyeni; kwaye ke ukukanya oku iyinto enyusa kunene uhlanga, nokuti abantu abanalo, babe namalungelo atile, ati abe yinto enkulu kwabo bapantsi kolaulo olumiteto imiyo.

Izinto ezenzekileyo nonyaka nje zibete zamisa ngolunye uhlobo uninzi Iwa Bantsundu. Nazo ke, zingaba isezintsele zokuninzi okusezayo kokuguquka kwezinto, zime ngolunye uhlobo, into ke ezo ezingayi kuguqulwa zizibeno

Ingati yandile imfundo, ihamba kunye nenkutalo enya- nisekileyo enomonde, izinto ezo eziyakuqubela ekwandeni kwempahla anazo umntu, inga zizo izinto ezingaba yimivalo etintela ukuba amalungelo abantu angangenelwa ngoluhlobo, kunezinye indlela ezingenziwayo.

Iziqendu-qendu zemimiso ye Miteto zingaviwa ngendlela ngendlela. Kodwa yona imikosi enjengemfundo, ukuqonda, nenkutalo, nemfuyo ebanzi, ezonto zona zahlala zinokuqondwa ngandlela nye.

Ukuba ezonto bezandile pakati kwa Bantsundu, okukupetuka kwezinto kuyiwa kubenelwa kona namhla nje kunge kungeko, kwa nobubume budala bobuvoti bupulukileyo, mhlaumbi bungebe buputumeke nganteto zingenziwayo nakulo u Rulumente, nakowa pesheya kwamanzi.

Tina asingabo abaniki macebo kubantu abantsundu kwi- micimbi engapaya kwemida yetu. Kodwa ke kukululekile kuti ukuba sibenzele icebo kwizinto ezingamalungelo kubo nezo kubaqubela pambili kwintlalo elungileyo.

Ukuba sinokuvakalisa indawo singenjenje—“ Mabati abo bazintloko kolubeno ke bawukangele kabanzi lomcimbi, bangati bafane badulusele wonke umgudu wabo kulento inye, inje ngomtshanyane, kungati kanti isipelo sayo, kukudana; bazirole, babuye sebe naluvo lumbi ngabantu bapesheya kolwandle. Make bahambe ngayimbi indlela, eyakuti ibase ibafikise kuyo lento banjonge yona, kungengabunxamo, kodwa kube ngendlela engawi pantsi eneneni.

Mabazamele ukuzifumanela amalungelo emfundo ngemali zabo. Bati ukukwenza oko bakwenze ngenkutalo ezingisileyo, babonise ukuba ukwazi abanako kwemfundo yencwadi kulilungelo kubo nakwabanye. Pezu kwako konke, mababonise imvume yokukokelwa ngabo bamacebo banokuwatemba. Boti ukuba benjenjalo, baqubele pambili babe sebumeni abangena kubuhlutwa nto kalula.

Sisenjenjenje kwaba bahlobo betu, sibangwe licebo abali- fumene kwicala elahlala linobukaya malunga na Bantsundu nakumsebenzi waba Fundisi.

Ipepa eliyi *Cape Times* lenjenje ngawo lomcimbi—“ Ko- dwa ke ukuba ababantu bantsundu lomcimbi bebewusingise pambili ukuwukangela, bebeyakunyamezela, noko boniweyo nje, bafumane bazonwabise kubo obubume noko bunje. Akoniwe bona bodwa ngalento, koniwe yonke le Koloni engavumanga ukwamkela inteto ze Africander Bond. Ukoniwa kona koniwe mpela, koniwe Nommiso Womteto, into, leyo eyimposiso malunga nevoti zabantsundu, imposiso kubo bonke abakanyiselweyo, abangayikuvuma ukugalelwa ngentlabati emehlweni. Ukuba ama Koloni akatandi kuba lento ilungiswe ngalendlela ikankanywe ngu Mr. Chesson, akungakuba ayivakali ngokwendeleyo kuwo lendawo yesisoniwo, kodwa kungokuba lento ayisingele pambili ukuyikangela nokuyiqonda into eyiyo.

Akumatanda kona ukuba abatunywa abo bofumana izihlobo e England, kodwa maze bangadani kakulu ukuba abalungelwanga cununu ngomcimbi abawuhambelayo. Bobuya benamava okuqonda ukuba kanti hlelinje ziko ezinye indlela engekwenziwe ngazo, kunale isate dzu, iwela i-South Atlantic. Eletu icebo nati ngeliba litsho koko sinokoyika ukuba akusanqandeki nto, indlela le iyahanjwa.

UMTETO WOKUTUNGA IMILOMO.

Sekubonakele kwi *Government Gazette* isimiselo (Procla­mation) esiti mayiti yonke into eligosa (Field Cornet) esezitilini ngezitili, nokuba ngabanye abantu abawufaneleyo lomsebenzi, ngapandle kwesitili sase Cape Town, benze amapepa anamagama abanemfanelo yokuvota xa sukuba kunyulwa abantu abaya e Palamente. Lomsebenzi ufuneka uqalwe kwangoku uze ude uyekuti ga kusuku Iwe 15 ku December ozayo, usuku ke lokugqibela ekuhlanganisweni kwamagama abanemfanelo yakuvota.

 Isigidimi Sama-Xosa